CELEX: 31988D0473
Language: el
Date: 1988-07-26 00:00:00
Title: Απόφαση της Επιτροπής της 26ης Ιουλίου 1988 σχετικά με την βελτίωση της αποτελεσματικότητας των γεωργικών διαρθρώσεων στο Λουξεμβούργο σύμφωνα με τον κανονισμό (ΕΟΚ) αριθ. 797/85 του Συμβουλίου (Τα κείμενα στην γερμανική και γαλλική γλώσσα είναι τα μόνα αυθεντικά)

Avis juridique important

|

31988D0473

88/473/ΕΟΚ: Απόφαση της Επιτροπής της 26ης Ιουλίου 1988 σχετικά με την βελτίωση της αποτελεσματικότητας των γεωργικών διαρθρώσεων στο Λουξεμβούργο σύμφωνα με τον κανονισμό (ΕΟΚ) αριθ. 797/85 του Συμβουλίου (Τα κείμενα στην γερμανική και γαλλική γλώσσα είναι τα μόνα αυθεντικά)  

Επίσημη Εφημερίδα αριθ. L 231 της 20/08/1988 σ. 0039 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1988  σχετικά με την βελτίωση της αποτελεσματικότητας των γεωργικών διαρθρώσεων στο Λουξεμβούργο σύμφωνα με τον κανονισμό (ΕΟΚ) αριθ. 797/85 του Συμβουλίου  (Τα κείμενα στην γερμανική και γαλλική γλώσσα είναι τα μόνα αυθεντικά)  (88/473/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,  Εκτιμώντας:  ότι, η κυβέρνηση του Λουξεμβούργου ανακοίνωσε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις νομοθετικές, ρυθμιστικές και διοικητικές διατάξεις που αναφέρονται στο παράρτημα της παρούσας απόφασης·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των νομοθετικών, ρυθμιστικών και διοικητικών διατάξεων που προαναφέρθηκαν με τις διατάξεις του κανονισμού (ΕΟΚ) αριθ. 797/85 και λαμβανομένων υπόψη των στόχων του κανονισμού αυτού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι για χρηματοδοτική συμμετοχή της Κοινότητας, στην κοινή δράση που αναφέρεται στο άρθρο 1 του κανονισμού·  ότι, με την επιφύλαξη των παρατηρήσεων που διατυπώθηκαν παραπάνω, οι προαναφερθείσες διατάξεις ανταποκρίνονται στους όρους και στόχους του κανονισμού (ΕΟΚ) αριθ. 797/85·  ότι οι συμπληρωματικές ενισχύσεις στις επενδύσεις προς όφελος των γεωργών νεαρής ηλικίας, εφόσον χορηγούνται σε νέους γεωργούς που δεν έχουν τα επαγγελματικά προσόντα που απαιτούνται στο άρθρο 7 παράγραφος 1 του κανονισμού (ΕΟΚ) αριθ. 797/85, πρέπει να ανταποκρίνονται στους όρους που αναφέρονται στο άρθρο 8 παράγραφος 1 του εν λόγω κανονισμού·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι νομοθετικές, ρυθμιστικές και διοικητικές διατάξεις που αναφέρονται στο παράρτημα της παρούσας απόφασης, και που θεσπίστηκαν για την εφαρμογή του κανονισμού (ΕΟΚ) αριθ. 797/85 στο Λουξεμβούργο, πληρούν τους όρους για χρηματοδοτική συμμετοχή της Κοινότητας στην κοινή δράση που προβλέπεται στο άρθρο 1 του κανονισμού (ΕΟΚ) αριθ. 797/85.  2. Το Λουξεμβούργο μεριμνά ώστε οι συμπληρωματικές ενισχύσεις στις επενδύσεις προς όφελος των γεωργών νεαρής ηλικίας που δεν έχουν τα επαγγελματικά προσόντα που απαιτούνται στο άρθρο 7 παράγραφος 1 του κανονισμού (ΕΟΚ) αριθ. 797/85, να ανταποκρίνονται στους όρους που προβλέπονται στο άρθρο 8 παράγραφος 1 εν λόγω κανονισμού.  Άρθρο 2  Η παρούσα απόφαση απευθύνεται στο Μεγάλο Δουκάτο του Λουξεμβούργου.  Βρυξέλλες, 26 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.  ΠΑΡΑΡΤΗΜΑ  Κατάλογος των νομοθετικών, ρυθμιστικών και διοικητικών διατάξεων που ανακοίνωσε το Λουξεμβούργο και αποτελούν αντικείμενο της παρούσας απόφασης  - Νόμος της 18ης Δεκεμβρίου 1986, που προωθεί την ανάπτυξη της γεωργίας.  - Κανονισμός του Μεγάλου Δουκάτου της 8ης Ιουλίου 1987 που καθορίζει τις λεπτομέρειες εφαρμογής της πριμοδότησης για εγκατάσταση η οποία αναφέρεται στο άρθρο 22 του νόμου της 18ης Δεκεμβρίου 1986 που προωθεί την ανάπτυξη της γεωργίας.  - Κανονισμός του Μεγάλου Δουκάτου της 8ης Ιουλίου 1987 που καθορίζει για το 1987 το εισόδημα αναφοράς το οποίο αναφέρεται στο άρθρο 5 του νόμου της 18ης Δεκεμβρίου 1986 που προωθεί την ανάπτυξη της γεωργίας.  - Κανονισμός του Μεγάλου Δουκάτου της 8ης Ιουλίου 1987 που καθορίζει τις λεπτομέρειες χορήγησης επιδοτήσεων επιτοκίου για τα δάνεια που συνήφθησαν για τη χρηματοδότηση της εγκατάστασης νεαρών γεωργών, την επαναξιοποίηση της οικογενειακής εκμετάλλευσης και την απόκτηση κινητών και ακινήτων αγαθών για γεωργική χρήση.  - Κανονισμός του Μεγάλου Δουκάτου της 31ης Ιουλίου 1987 για την εφαρμογή του νόμου της 18ης Δεκεμβρίου 1986 που προωθεί την ανάπτυξη της γεωργίας.  - Κανονισμός του Μεγάλου Δουκάτου της 7ης Σεπτεμβρίου 1987 που καθορίζει ορισμένους ιδιαίτερους τρόπους χορήγησης επιδοτήσεων επιτοκίου στα δάνεια που συνήφθησαν για τη χρηματοδότηση της οικογενειακής εκμετάλλευσης και την απόκτηση κινητών και ακίνητων αγαθών για γεωργική χρήση.  - Κανονισμός του Μεγάλου Δουκάτου της 30ής Απριλίου 1987 που καθορίζει τους τρόπους χορήγησης ετήσιας αντισταθμιστικής αποζημίωσης στις γεωργικές εκμεταλλεύσεις.  - Κανονισμός του Μεγάλου Δουκάτου της 20ής Νοεμβρίου 1987 σχετικά με την εφαρμογή των διατάξεων του άρθρου 8 του κανονισμού του Μεγάλου Δουκάτου της 8ης Ιουλίου 1987 που καθορίζει τους τρόπους χορήγησης της πριμοδότησης για εγκατάσταση που αναφέρεται στο άρθρο 22 του νόμου της 18ης Δεκεμβρίου 1986 που προωθεί την ανάπτυξη της γεωργίας.